EkBass/fiwiki-20250220-pages-articles huggingface dataset:
Adelaiden katurata

Adelaiden katurata on Adelaiden kaduista koostuva väliaikainen kilparata Etelä-Australiassa. Radalla ajettiin 11 Formula 1:n Australian Grand Prix’ta vuodesta 1985 vuoteen 1995. Suomalainen Mika Häkkinen ajoi radalla rajusti seinään ja loukkaantui vuonna 1995. Rata rakennettiin yhdistämällä yleisiä teitä ja erikseen rakennettu osuus Victoria Park -puistossa. Nykyisin radasta on käytössä lyhyempi versio, jolla ajetaan Australian V8 -sarjan kilpailuja. Lokakuussa 2021 uutisoitiin, että alustavien suunnitelmien mukaan rata purettaisiin vanhan Victoria Parkin entisöimiseksi ja koska radan päällysteenä käytetty bitumi on tehnyt alueesta kesäisin liian kuuman alueen. ==Formula 1 -voittajat== Kausi Voittaja Talli Raportti 1985 Keke Rosberg Williams Raportti 1986 Alain Prost McLaren Raportti 1987 Gerhard Berger Ferrari Raportti 1988 Alain Prost McLaren Raportti 1989 Thierry Boutsen Williams Raportti 1990 Nelson Piquet Benetton Raportti 1991 Ayrton Senna McLaren Raportti 1992 Gerhard Berger McLaren Raportti 1993 Ayrton Senna McLaren Raportti 1994 Nigel Mansell Williams Raportti 1995 Damon Hill Williams Raportti == Kuvia == Kuva:Grand Prix Track Pole Position, Adelaide.jpeg|Radan 1. lähtöruutu Kuva:Adelaide Grand Prix Track Senna Chicane.jpeg|Senna-shikaani varikkosuoralta katsottuna == Lähteet == Luokka:Australian moottoriradat Luokka:Formula 1 -radat Luokka:American Le Mans Series -radat * Luokka:Adelaide
Tauno Lappalainen

Tauno Mikko Lappalainen (10. maaliskuuta 1898 Liperi – 25. tammikuuta 1973 Liperi) oli suomalainen maastohiihtäjä. Lappalainen voitti hiihdon maailmanmestaruuskilpailuissa kolme mitalia, joista kaksi hopeaa vuodelta 1926 (30 km, 50 km) ja yhden pronssin vuodelta 1930 (18 km). Sankt Moritzin 1928 olympialaisissa hän sijoittui 50 kilometrillä kuudenneksi ja neljä vuotta myöhemmin Lake Placidin olympialaisissa samalla matkalla seitsemänneksi. Lappalainen edusti urallaan Liperin Kivekkäät ja Viipurin Urheilijat -seuroja. Hän voitti viisi SM-mitalia mutta ei yhtään kultaista. Salpausselän Kisoissa hän sijoittui 50 kilometrillä toiseksi vuonna 1925. Aktiiviuransa jälkeen hän oli tunnettu suksi- ja suksivoidetehtailija. Hän kirjoitti 1930-luvulla hiihto-oppaita ja toimi vuosina 1943–1945 SVUL:n Karjalan piirin puheenjohtajana. Tauno Lappalaisen veli Martti Lappalainen oli myös menestynyt hiihtäjä. Heistä on Veikko Jalavan vuonna 1967 tekemä yhteispatsas Liperissä. == Teoksia == * Hiihdon opas. Suojeluskuntain kustannus, Helsinki 1931, 2. painos WSOY 1933, ilmestyi ruotsin kielellä nimellä Handbok i tävlingsåkning på skidor. Bonnier, Stockholm 1933 * Poikien hiihdon opas. WSOY 1935, 2. uud. painos 1949 * Uusi hiihdon opas. WSOY 1939, 2. painos 1948 == Lähteet == * * == Aiheesta muualla == *Liperin hiihtäjäveljekset, Suomen Kuvalehti, 06.02.1932, nro 6, s. 14, Kansalliskirjaston digitaaliset aineistot * Jussi Kirjavainen : Suomalaisia suurhiihtäjiä 10. Tauno Lappalainen, Aamulehti, 20.02.1938, nro 49, s. 18, Kansalliskirjaston digitaaliset aineistot Luokka:Suomalaiset maastohiihtäjät Luokka:Vuonna 1898 syntyneet Luokka:Vuonna 1973 kuolleet
Mikey Way

Michael James "Mikey" Way (s. 10. syyskuuta 1980 New Jersey, Yhdysvallat) on isoveljensä Gerard Wayn perustaman My Chemical Romance -yhtyeen basisti. Mikey on ollut 27. maaliskuuta 2015 lähtien kihloissa Kristin Colbyn kanssa. Hän oli naimisissa yhdysvaltalaisen Alicia Simmonsin kanssa, kunnes ilmeni miehen pettäneen tätä fanitytön kanssa. Suhde kuitenkin loppui helmikuussa 2014. Mikey Way on syntynyt ja kasvanut Yhdysvaltain New Jerseyn osavaltion Bellevillessä (eng). Mikey löysi My Chemical Romancelle nimen Irvine Welshin kirjasta Ecstasy: Three Tales of Chemical Romance ollessaan töissä Barnes and Noble - nimisessä kirjakaupassa Cliftonissa. My Chemical Romancen alkuaikoina Mikey vasta opetteli soittamaan bassoa, ja bändi etsi basistia korvaamaan hänet. Life on the Murder Scene -DVD:n haastatteluissa hän kertoo kuitenkin olleensa basistina muissa bändeissä jo ennen My Chemical Romancea. Mikey kuitenkin vakiintui bändin jäseneksi ja soitti siinä aina vuoteen 2013 asti, jolloin yhtye hajosi. Yleisimmin hän käyttää Fenderin Highway-sarjan bassoja. Way omisti lähinäköä parantavat lasit, mutta kävi näköleikkauksessa, eikä hänen tarvitse enää käyttää lasejaan. Vuonna 2014 Mikey ja David Debiak (Sleep Station vokalisti, New London Fire kitaristi) perustivat yhtyeen nimeltä Electric Century (eng). Mikey soittaa yhtyeessä bassoa ja koskettimia, sekä taustalaulaa. Hän myös jakaa joitain soittimia Davidin kanssa. == Henkinen terveys == The Black Paraden nauhoitusten aikana Mikeyllä oli vaikeuksia käsitellä henkilökohtaisia ongelmia, joiden takia hän lähtikin bändistä väliaikaisesti. Mikey oli tuolloin lähellä jättää bändin pysyvästi. Hän sanoi Alternative Pressin haastattelussa: "I was either offing myself, or leaving the band. Those were my two options." ("Olin joko tekemässä itsemurhaa tai lähtemässä bändistä. Ne olivat kaksi vaihtoehtoani.") Joulukuussa 2006 Blenderin aikakauslehdessä Mikey selitti ahdistustaan. "Here I was, I finally had everything I'd struggled for my whole life, and it wasn't fun anymore. I was standing on the stage looking out, and not enjoying it at all", hän kertoo lehdessä. ("Tässä minä olin, vihdoinkin minulla oli kaikki minkä vuoksi olin taistellut koko elämäni, ja se ei ollut enää hauskaa. Seisoin lavalla katsoen yleisöä, enkä nauttinut siitä ollenkaan.") Mikey jätti yhtyeen hetkellisesti vuonna 2007 asuakseen My Chemical Romancen asianajajan ja "bändin äidin", Stacey Fassin kanssa. Hän meni psykologille ja tapasi terapeutin neljä kertaa viikossa. Monien viikkojen jälkeen hänellä todettiin kaksisuuntainen mielialahäiriö. Terapian jälkeen hän palasi takaisin äänitysstudioon. Electric Centuryn EP:n nauhoitusten aikaan vuonna 2014 Mikey lähetettiin vierotukseen huumeista ja alkoholista. Myöhemmin samana vuonna hän kertoi yhtyeen nettisivuilla käyttäneensä huumeita jo vuosikymmeniä, ja että oli onnekas ollessaan vielä hengissä. Hän myös kertoi pääseensä eroon addiktiostaan, ja rohkaisi kaikkia apua tarvitsevia pyytämään sitä. Luokka:My Chemical Romance Luokka:Yhdysvaltalaiset basistit Luokka:Vuonna 1980 syntyneet Luokka:Elävät henkilöt
Premonstratenssit

thumb|Premonstratenssi. Wenzel Hollarin etsaus (1661). Premonstratenssit olivat Norbert Xantenilaisen (n. 1080 – 1134) perustama sääntökunta; hän perusti vuonna 1121 luostarin Prémontréen Pohjois-Ranskaan pappissäätiönä, jonka tehtävänä oli saarnaaminen askeettisessa köyhyydessä eläen. Hän hyväksyi augustinolaissäännön täydentäen sitä sisterssiläisten puritaanisesta luostariperinteestä ottamillaan määräyksillä. Uudet premonstratenssiluostarit, joita syntyi nopeassa tahdissa, hän organisoi Citeaux'n mallin mukaan; mutta niin suuresti kuin sisterssiläiset vaikuttivatkin premonstratensseihin, nämä olivat maailmaan aivan eri tavalla suuntautuneita. Premonstratenssit ottivat vastuun pitäjänkirkosta ja ryhtyivät työhön länsislaavien parissa; heistä tuli etenkin länsislaavien alueilla tärkeitä taloudellisessa kehityksessä, koska alkoivat viljellä viljelemättömiä alueita, joihin asettuivat asumaan. Luokka:Katolisen kirkon sääntökunnat
Poliisin poika

Poliisin poika on vuonna 1993 ilmestynyt Jari Tervon kirjoittama humoristinen jännityskirja, joka kertoo pankkiryöstöstä. Kirjan tapahtumat sijoittuvat Rovaniemelle. Pankkikonttori on Rovaniemen keskustan Valtakadun Kansallis- Osake-Pankin konttori. Kirjan takakannessa lukee muun muassa, että ”Tervo kirjoittaa enemmän tai vähemmän särkyneitten ihmisten suihin karmean hauskaa ja julmaa tekstiä, joka farssimaisen liioittelun jälkeen tummenee.” Kertojat ovat eri luvuissa Trampas, tämän avopuoliso Marjaana, Marjaanan velipuoli Lepsu, poliisi Voitto Kiimalainen, Kiimalaisen anoppi Lyyti Porstua, Marjaanan sisko ja Lepsun siskopuoli Paula, Tukholmasta kuljettajaksi tullut somali Jusse ja sivullinen pikkulapsi Pirkka. Teos muodostaa yhdessä edellisenä vuonna 1992 julkaistun Pohjan hovi -kirjan kanssa Rovaniemi-sarjan, joka on julkaistu tuplapokkarina Rokuli (ISBN 951-0-30793-9). ==Hahmot== * Trampas, oikealta nimeltään Tuomas on Marjaanan avomies, joka on juuri vapautunut vankilasta. * Marjaana on Trampaksen avovaimo, Paulan sisko ja Lepsun siskopuoli. Joku raiskasi hänet ja hän on viimeisimmillään raskaana. Hän päättää tulla mukaan pankkiryöstöön. * Lepsu on Marjaanan ja Paulan pikkuvelipuoli; hän on heitä nuorempi (19-vuotias), ja hänellä on yhteinen äiti näiden kanssa. Hän tulee avustamaan pankkiryöstössä, mutta Trampas ei anna hänen ottaa asetta mukaansa. Hänellä tapahtuu usein epäonnistumisia. * Voitto Kiimalainen on tavallisesti hyvin nuhteettomana tunnettu poliisi, joka elää onnettomassa avioliitossa. Hän ei tule toimeen myöskään anoppinsa kanssa. Tänä päivänä hän päättää lähteä baari Ylityöhön juomaan, vaikka tietää saavansa vaimoltaan nuhteluita. * Lyyti Porstua on Voitto Kiimalaisen anoppi. Hän uskoo, että Jumala osoittaa hänelle merkkejä koko päivän, ja että monet muut, muiden muassa hänen edesmennyt aviomiehensä, ovat huonompia ihmisiä. Hän rankaisee itseään synneistään ja pitää kolmea kissaa. * Paula on Marjaanan sisko ja Lepsun siskopuoli. * Jusse on somali, joka on tullut Tukholmasta pankkiryöstäjien kuljettajaksi. Hän osaa enemmän suomea, kuin pankkiryöstäjät tietävät. == Elokuva == Kirjan pohjalta on vuonna 1998 tehty Yleisradion tilaama televisioelokuva ”Poliisin poika” eli ”Jari Tervon Poliisin poika”, jonka on ohjannut ja leikannut Tapio Piirainen. == Aiheesta muualla == * WSOY:n esittely kirjasta Rokuli . Luokka:Jännitysromaanit Luokka:Jari Tervon teokset Luokka:Vuoden 1993 kirjat
Saapaskari (Simo)

Saapaskari on asumaton karikoiden ympäröimä kallioluoto Perämerellä Simon edustalla Härkäleton pohjoispuolella. Saari sijaitsee noin kahdenkymmenen kilometrin päässä Simonkylästä lounaaseen ja noin 14 kilometrin päässä Iin Vatungista länsilounaaseen. Luokka:Simon saaret
Finlandia University

Finlandia University oli yksityinen yliopisto Yhdysvalloissa Michiganin Hancockissa. Sen perustivat amerikansuomalaiset vuonna 1896 nimellä Suomi College. Yliopistossa opiskeli vuoden 2012 keväällä noin 600 opiskelijaa. Yliopisto ilmoitti 2. maaliskuuta 2023 lopettavansa toimintansa.YLE: Yli satavuotiaan viimeisen suomalaissiirtolaisten perustaman korkeakoulun taival USA:ssa päättyy == Opiskelu == Yliopisto jakautui neljään tiedekuntaan (): * Terveystieteellinen tiedekunta * Humanistinen ja luonnontieteellinen tiedekunta * Taiteen ja muotoilun tiedekunta * Taloustieteellinen tiedekunta Yliopistossa oli opiskelijoille lukukausimaksu, joka oli 3 600 Yhdysvaltain dollaria. Lisäksi yliopistossa opiskeleville yhdysvaltalaisille oli vielä muita maksuja. Jos halusi Suomesta vaihtoon Finlandia Universityyn, tarvitsi maksaa vain 3 600 dollaria itse, eikä muita lukukausimaksuja riippuen oman koulun vaihto-ohjelmista. Vaihto-opiskelijat asuivat Finlandia Hall -nimisessä kampusrakennuksessa, jossa oli samalla myös ruokala. Finlandia Hall -rakennuksessa oli neljä kerrosta ja niissä asuttiin noin 20 neliön huoneissa, joka jaettiin yleensä paikallisen opiskelijan kanssa. Talossa oli pyykkitupa, kerhohuoneita, olohuoneita, tietokonehuone, ruoanlaittomahdollisuudet omatoimisille opiskelijoille sekä turvallisuuspalvelut opiskelijoille. Yliopistossa oli Paavo Nurmi Athletic Facility -urheilukeskus sekä Finnish American Heritage Center & Historical Archive -kulttuurikeskus ja arkisto. Finlandia Universityllä oli kaksi pääkampusta noin puolen kilometrin päässä toisistaan. Suomalaiset juuret näkyivät hyvin vahvasti yliopistossa, osa kampusrakennuksista oli nimetty suomalaisten henkilöiden mukaan. Urheilu oli erittäin suosittua, ja erilaisia urheilujoukkueita oli jääkiekossa, jalkapallossa, koripallossa, curlingissa ja uinnissa. Yliopiston virallinen urheiluseura oli nimeltään Finlandia Lions. == Lähteet == == Aiheesta muualla == * Finlandia University Luokka:Amerikansuomalainen kulttuuri Luokka:Michiganin yliopistot ja korkeakoulut
Priscillianismi

Priscillianismi oli espanjalainen askeettinen liike ilmeisesti gnostisismista ja manikealaisesta dualismista vaikutteita saaneen perustajansa Avilan piispan Priscillianuksen (kuoli n. 385) mukaan. Priscillianismi katosi 500-luvulla. Luokka:Gnostilaisuus
Anselm Knuuttila

Anselm Knuuttila (2. maaliskuuta 1903 Iitti – 29. kesäkuuta 1968) oli suomalainen maastohiihtäjä. Hän voitti kaksi mitalia hiihdon maailmanmestaruuskilpailuista 1929 Zakopanessa, kultaa 50 km:n matkalta ja hopeaa 18 km:n matkalta. == Lähteet == * Luokka:Suomalaiset maastohiihtäjät Luokka:Vuonna 1903 syntyneet Luokka:Vuonna 1968 kuolleet
Jørgen Bitsch

Jørgen Bitsch () oli tanskalainen kirjailija, elokuvatuottaja ja seikkailija- matkailija. Bitschin ensimmäinen teos oli nuortenromaani Som kahytsdreng til Siam (1940). Teoksissaan hän kuvasi matkojaan eri maissa. Hänen teoksiinsa kuuluvat muun muassa Eventyr over alle grænser, På motorcykel fra København til Kairo, Bag arabiens slør, Sort ekstase – indtryk fra centralafrika, Ukendt land – rejse til Mongoliet og Fra Kilimanjaro til pygmæerne. Useita Bitschin teoksia on suomennettu, kuten Miksi Budha hymyilee?, matkakuvaus Burmasta, Thaimaasta ja Kambodžasta. == Suomennettuja teoksia == * * * * * Luokka:Tanskalaiset matkakirjailijat Luokka:Vuonna 1922 syntyneet Luokka:Vuonna 2005 kuolleet
Quadriga

Quadriga oli keskiajalla vallinnut raamatuntulkinnan metodi, jonka mukaan tekstistä voidaan löytää neljä merkitystä: kirjaimellinen, allegorinen (vertauskuvallinen), tropologinen (moraalinen) ja anagoginen (pelastusta koskeva).Allegorical Interpretation. Jewish Encyclopedia. Louis Gingsberg. Alaluku In the New Testament. Viitattu 23.7.2017. Sittemmin Martti Luther laajensi tavat kahdeksaan: jokaista edellä mainittua merkitystä voidaan tulkita kirjaimellis-historiallisesti (litera occidens) tai hengellis- profeetallisesti (spiritus vivificans), so. vanhatestamentillisesti tai Uuden testamentin lupauksen valossa. ==Lähteet== ==Katso myös== * Eksegetiikka Luokka:Raamatun tulkinta Luokka:Eksegetiikka
Simonkylä (Simo)

Simonkylä on kylä Simon kunnassa, ja on entisen Lapin läänin eteläisin kylä. Kylä sijaitsee Perämeren ja Simojoen rantamaisemissa noin kolmen kilometrin päässä Simon kunnan keskustaajamasta etelään. Kylän halki kulkeva 1600-luvulla rakennettu Simonkyläntie on nimetty museotieksi noin kolmen kilometrin matkalta. Simonkylällä toimii Simonkylän kyläyhdistys, joka elvyttää vanhaa kyläperinnettä ja ylläpitää kylätoimintaa == Historia == Simonkylään asutus on vakiintunut 1400-luvulla, ja kylä on muodostunut viljelysmaisemaan paikallistietä seurailevaksi nauhamaiseksi kokonaisuudeksi. Tien varrella on yhä nähtävillä useita 1800-luvulta peräisin olevia tilojen päärakennuksia. Muuan muassa Pahnilan tilasta kunnostettu Simon kunnan ylläpitämä Pahnilan museo sijaitsee kylällä. Simonkylässä on ollut sepänpajoja ja sahoja 1800-luvulla. Simonkylästä kulki ennen toista maailmansotaa Simojoen ylittävistä silloista tärkein, joka kulki vastarannalla Onkalonperän kylään. Saksalaiset tuhosivat sillan perääntyessään Lapin sodassa. Simonkylä oli vuonna 1866 perustetun Simon kunnan keskustaajama Oulu–Tornio-radan valmistumiseen asti. Kylällä toimi 1800-luvun lopussa toimintansa aloittanut Simonkylän koulu, joka oli kaksiopettajainen ala-asteen peruskoulu. == Muuta == Simonkylän Vasankarissa sijaitsee suosittu Vasankarin uimaranta. == Lähteet == == Aiheesta muualla == * Kyläyhdistyksen verkkosivut Luokka:Simon kylät Luokka:Valtakunnallisesti merkittävät rakennetut kulttuuriympäristöt Suomessa
Sabellianismi

Sabellianismi oli modalistinen heresia. Sabellianisteja olivat ne kristityt, jotka 200-luvun alussa kannattivat Sabelliuksen käsitystä, että Isä, Poika ja Pyhä Henki eivät ole eri persoonia (lat. persona, kr. hypostasis), vaan saman Jumalan eri ilmestymismuotoja. Sabellianismi syntyi, koska pelättiin kolminaisuusopin sisältävän salaista polyteismia. Varhainen Rooman kirkolliskokous tuomitsi sabellianismin vuonna 262, mutta se sai kannatusta laajoissa piireissä ja tärkeän sijan 200-luvun teologisessa väittelyssä. Lännessä johtavat kristityt ajattelijat torjuivat sabellianismin, mutta välienselvittely pakotti heidät säilyttämään kolminaisuusopissaan monarkiaperiaatteen. Idässä puolestaan Origeneen kolminaisuusoppi ja logoskristologia hyökkäsi sabellianismia vastaan ja torjui sen. Samantapaista ajattelua esiintyi aikaisemmin monarkianismissa ja myöhemmin mm. Abélardin teologiassa ja socinolaisuudessa. == Katso myös == * Modalismi * Monarkianismi * Patripassianismi * Socinolaisuus * Unitarismi Luokka:Antiikin kristillisyys
Nicollette Sheridan

Nicollette Sheridan (s. 21. marraskuuta 1963 Worthing, West Sussex) on englantilainen näyttelijä. Hänet tunnetaan parhaiten Edie Brittin roolista televisiosarjassa Täydelliset naiset. Sheridan syntyi Worthingissä, West Sussexissa Englannissa brittiläiselle näyttelijättärelle, Sally Sheridanille. Hänen biologinen isänsä ei ole tiedossa. Sheridanin velipuoli, Nick Savalas, on myös näyttelijä. Sheridanilla on intialaisia sukujuuria. Ennen Täydellisiä naisia Sheridan näytteli muun muassa saippuasarjassa Knots Landing vuosina 1986–1993 ja voitti roolistaan Soap Opera Digestin vuonna 1990. Samana vuonna People-lehti nimesi hänet 50 maailman kauneimman ihmisen joukkoon. Knots Landingin päätyttyä Sheridan näytteli muun muassa elokuvissa Spy Hard – lupa läikyttää (1996) ja Nuijaninja (1997). Lisäksi hän oli ehdolla Grace Adlerin rooliin televisiosarjaan Will & Grace, mutta menetti roolin Debra Messingille. Vuonna 2004 hänet nosti uudestaan pinnalle miestennielijä Edie Brittin rooli televisiosarjassa Täydelliset naiset, josta tuli maailmanlaajuisesti suosittu. Vuosina 2018–2019 Sheridan näytteli Alexis Carringtonia televisiosarjassa Dynastia. Alkuperäisessä 1980-luvun Dynastiassa samaa hahmoa esitti Joan Collins. Sheridan oli naimisissa näyttelijä Harry Hamlinin kanssa vuosina 1991–1993. Hän avioitui toisen kerran Aaron Phypersin kanssa alkuvuodesta 2016, mutta haki eroa tästä jo puoli vuotta häiden jälkeen, heinäkuussa 2016. ==Lähteet== ==Aiheesta muualla== * * Nicollette Sheridan tv.comissa * Get Desperate! - Nicollette Sheridan People Guide entry & news listings * The infamous NFL commercial at http://desperate.tv Desperate.TV * Nicollette Sheridan at Maxim Luokka:Englantilaiset näyttelijät Luokka:Vuonna 1963 syntyneet Luokka:Elävät henkilöt
Socinolaisuus

Socinolaisuus oli Fausto Paolo Sozzinin (1539–1604) mukaan nimensä saanut unitarianistinen liike. Sozzini vaikutti muun muassa Transilvaniassa ja pakeni Puolaan, jossa vuonna 1605 kirjoitettiin socinolaisuuden ensimmäinen virallinen julistus Rakowin katekismus. Liike tukahdutettiin Puolassa 1658, mutta se eli edelleen muun muassa Transilvaniassa ja Englannissa, jossa sitä kutsuttiin unitarianismiksi.Sociniolaiset, Tietosanakirja. Osa 8, palsta 1545–1546. Tietosanakirja-osakeyhtiö 1917 ==Lähteet== ==Katso myös== * Monarkianismi * Kristadelfialaiset Luokka:Transilvanian historia Luokka:Unitarismi
Crossroads

Crossroads voi tarkoittaa ainakin seuraavia: * Operaatio Crossroads, Yhdysvaltain armeijan ydinaseiden koesarja * Crossroads – bluesjätkät, elokuva vuodelta 1986 * Crossroads – tienristeyksessä, elokuva vuodelta 2002 * Crossroads, brittiläinen saippuasarja, jota esitettiin 1964–1988 ja 2001–2003 * Crossroads, Tracy Chapmanin albumi * Crossroads, Eric Claptonin kokoelma * Crossroads 2: Live in the Seventies, Eric Claptonin kokoelma * Crossroads: 2010, rap-artisti Bizzy Bonen studioalbumi * ”Cross Road Blues”, Robert Johnsonin kappale, jonka Eric Clapton ja Cream versioivat nimellä ”Crossroads” * ”Crossroads”, Avenged Sevenfoldin kappale * ”Crossroads”, Satin Circuksen kappale. == Katso myös == * Cross Road, Bon Jovin kokoelma-albumi
Subordinationismi

Subordinationismi on kristinuskon (harhaoppinen) käsitys, että Poika ja Henki ovat arvossa Isän alapuolella. Joskus termiä käytetään myös perinteisestä kolminaisuusopista, jossa Isän katsotaan olevan Kolminaisuuden lähde, minkä vuoksi Poika ja Pyhä Henki näyttävät olevan Isän "alla". == Katso myös == * Areiolaisuus * Triteismi Luokka:Kristillinen teologia
Taboriitit

Taboriitit olivat hussilaisuuden jyrkimmän suunnan kannattajia: he kuuluivat pääasiassa alempaan papistoon, pikkuporvareihin ja talonpoikiin, korostivat apostolisen köyhyyden ihannetta sekä maallikoiden ehtoollista (tasoittaen näin pappien ja maallikoiden eroa) ja pitivät rikasta kirkkoa ja paavia antikristuksena. ==Liikkeen historiaa== Taboriitit perustivat 1420 noin neljäntuhannen kannattajan voimin Táborin kaupungin Etelä-Böömiin. Siellä he halusivat elää alkuseurakunnan ihanteiden mukaisesti. Taboriitit hylkäsivät valtiokirkon ja vanhan kirkon tradition, pyhäinjäännökset, kiirastuliopin, ehtoollisleivän, sielumessut ja kuvien ja messuvaatteiden käytön. Ennen tappiotaan vuonna 1434 he muodostivat sotilaallisen kaupunkiliiton, joka odotti tuhatvuotista valtakuntaa antikristuksen kanssa käydyn ratkaisutaistelun jälkeen: kirkko eläisi vailla omaisuutta tasa-arvoisuudessa ja veljeydessä, sillä olisi uusitestamentillinen muoto, ja Raamattu olisi sen ainoa ohje. == Vaikutus reformaation liikkeisiin== Myöhemmin taboriitit liittyivät Unitas Fratrum -liikkeeseen. Taboriittien tappion jälkeen sen yhteiskunnallisesti vallankumouksellista, apokalyptistä julistusta levittivät Saksaan vaeltavat saarnaajat ja lentolehtiset, ja näin se vaikutti voimakkaasti reformaation radikaaliliikeisiin. Luokka:Protestanttiset kirkot Luokka:Kristinusko Tšekissä Luokka:Kristilliset liikkeet
Australian Grand Prix 1999

Australian Grand Prix 1999 oli Formula 1 -sarjan osakilpailu, joka ajettiin 7. maaliskuuta 1999 Melbournessa, Australiassa. Kilpailun voitti Ferrarin Eddie Irvine, jolle voitto oli uran ensimmäinen. Startti myöhästyi, kun Barrichellon ja Herbertin autoissa syttyi tulipalo. Barrichello starttasi kilpailuun vara- autolla, mutta Herbert ei startannut ollenkaan. Pedro de la Rosa ajoi kilpailussa ensimmäisen F1-starttinsa ja saavutti myös ensimmäiset pisteensä. Kilpailun nopeimman kierroksen ajoi Michael Schumacher ajalla 1,32.112. == Tulokset == 1999 Australian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 4 Eddie Irvine Ferrari 57 1'35:01.659 6 10 2 8 Heinz-Harald Frentzen Jordan-Mugen-Honda 57 +1.027 5 6 3 6 Ralf Schumacher Williams-Supertec 57 +7.012 8 4 4 9 Giancarlo Fisichella Benetton-Playlife 57 +33.418 7 3 5 16 Rubens Barrichello Stewart-Ford 57 +54.698 4 2 6 14 Pedro de la Rosa Arrows 57 +1:24.317 18 1 7 15 Toranosuke Takagi Arrows 57 +1:26.288 17 8 3 Michael Schumacher Ferrari 56 +1 krs. 3 Kesk. 23 Ricardo Zonta BAR- Supertec 48 Vaihdelaatikko 19 Kesk. 20 Luca Badoer Minardi-Ford 42 Vaihdelaatikko 21 Kesk. 10 Alexander Wurz Benetton-Playlife 28 Ripustukset 10 Kesk. 12 Pedro Diniz Sauber-Petronas 27 Voimansiirto 14 Kesk. 21 Marc Gené Minardi-Ford 25 Kolari 22 Kesk. 19 Jarno Trulli Prost-Peugeot 25 Kolari 12 Kesk. 18 Olivier Panis Prost-Peugeot 23 Pyöränkiinnitys 20 Kesk. 1 Mika Häkkinen McLaren-Mercedes 21 Kaasu 1 Kesk. 5 Alessandro Zanardi Williams- Supertec 20 Ulosajo 15 Kesk. 2 David Coulthard McLaren-Mercedes 13 Hydrauliikka 2 Kesk. 22 Jacques Villeneuve BAR-Supertec 13 Takasiipi/pyörähdys 11 Kesk. 11 Damon Hill Jordan-Mugen-Honda 0 Kolari 9 Kesk. 11 Jean Alesi Sauber-Petronas 0 Vaihdelaatikko 16 DNS 17 Johnny Herbert Stewart-Ford 0 Tulipalo 13 ==Lähteet== Luokka:Australian Grand Prix Luokka:Formula 1 -kausi 1999
Artturi Rope

Arthur (Artturi) Rope (vuoteen 1935 Robertsson; 28. toukokuuta 1903 Ruokolahti – 23. maaliskuuta 1976 Helsinki) oli suomalainen sotilaskapellimestari ja musiikkikapteeni. Rope opiskeli Helsingin Musiikkiopistossa 1922–1930 ja suoritti sotilaskapellimestarin tutkinnon vuonna 1934. Hän toimi 1934–1953 Suomen Valkoisen Kaartin Rykmentin soittokunnan, sittemmin Helsingin Varuskuntasoittokunnan (nyk. Kaartin soittokunta), kapellimestarina. Rope on säveltänyt ja sovittanut noin 500 teosta, joista suurin osa on puhallinorkesterille tehtyjä sovituksia, muun muassa Jean Sibeliuksen ja Pjotr Tšaikovskin sinfonioista. Sotien aikana hän sovitti lähes kaiken silloin käytössä olleen marssi- ja viihdemusiikin sotilassoittokunnalle. Näitä sovituksia on esitetty muun muassa Esplanadikappelin lavalla ja muissa soittotilaisuuksissa. Sotien aikana hän tuli tutuksi asemiesiltojen kapellimestarina. Hänen tunnetuin sävellyksensä on fanfaarimarssi ”Sotamarsalkan hopeatorvet”. Puolustusvoimille valittiin 1950-luvun alussa uutta ylikapellimestaria. Ropen syrjäytti Martti Parantainen, jonka kanssa hän ajautui lähes täydelliseen välirikkoon. Parantainen siirrätti kilpakumppaninsa Ropen Hämeenlinnaan, josta hänet siirrettiin reserviin vuonna 1953. Rope jatkoi opettajana muun muassa Sibelius-Akatemiassa sekä yksityisenä musiikinopettajana. Hän muun muassa opetti pianonsoittoa ja säesti laulajia kotonaan. Artturi Rope toimi Sibelius-Akatemian soitinnuksen ja johtamistaidon opettajana vuodesta 1944 kuolemaansa saakka. Rope sai Director musices -arvonimen vuonna 1958. Hänet on haudattu Suomen kaartin hautausmaalle Helsingin Hietaniemeen. ==Lähteet== * Otavan Iso Musiikkitietosanakirja 5, s. 68. Helsinki 1979. ISBN 951-1-05295-0 Luokka:Suomalaiset sotilaskapellimestarit Luokka:Suomalaiset musiikkipedagogit Luokka:Suomalaiset sovittajat Luokka:Vuonna 1903 syntyneet Luokka:Vuonna 1976 kuolleet
Hussilaisuus

Hussilaiset olivat Jan Husin (noin 1371–1415) reformaatioaatteiden kannattajia Böömissä. Hus ja hussilaiset saivat huomattavasti vaikutteita John Wycliffeltä, mutta myös mm. Joackim Florislaiselta fransiskaanispirituaalien kautta. Vuonna 1412 paavi julisti Husin kannattajineen interdiktiin. Husia kuulusteltiin Konstanzin kirkolliskokouksessa vuonna 1415, ja kun hän kieltäytyi perääntymästä, hänet poltettiin roviolla kerettiläisenä. Tämä aiheutti raivoa Husin seuraajissa, joihin kuului tavallisen kansan lisäksi myös joukko Böömin aatelistoa. Tämän jälkeen hussilaiset järjestäytyivät vallankumousliikkeeksi, jossa oli kolme perusainesta: uskonnollinen, kansallinen ja yhteiskunnallinen. Saarnaaminen oli saatava vapaaksi, ehtoollinen jaettava maallikoille molemmissa muodoissa, kirkon oli luovuttava omaisuudestaan ja privilegium forista (pappien oikeudesta saada asiansa käsitellyksi kirkollisessa tuomioistuimessa, kun oli kyse kuolemansynneistä). Hussilaiset jakautuivat kahteen leiriin: konservatiivisiin utrakvisteihin ja radikaaleihin taboriitteihin. Hussilaissodat (1420–1436) päättyivät suurelta osin Baselin kirkolliskokoukseen 1433, jossa utraktivistien vaatimukset valtaosin toteutettiin, mutta taboriitit jatkoivat taisteluaan (heidät kukistettiin 1434). == Lähteet == Luokka:Protestanttiset kirkot Luokka:Kristinusko Tšekissä Luokka:Kristilliset liikkeet Luokka:Uskonto keskiajalla Luokka:Uskonpuhdistus
Karhunsammalet

Karhunsammalet (Polytrichum) ovat lehtisammalten suku, johon kuuluu alle 200 lajia.Turun yliopisto Niitä kasvaa hyvin erilaisissa ympäristöissä maailman eri mantereilla. Karhunsammalet ovat tummanvihreitä sammalia, joiden muoto muistuttaa minikokoista männyn taimea. Karhunsammalet ovat kaksikotisia. Karhunsammalet kuuluvat kahteen eri sukuun: vuorikarhunsammalet (Polytrichastrum) ja korpikarhunsammalet (Polytrichum). == Lajeja == * Etelänkarhunsammal (Polytrichastrum pallidisetum) * Kangaskarhunsammal (Polytrichum juniperinum) * Karvakarhunsammal (Polytrichum piliferum) * Korpikarhunsammal tai korvenkarhunsammal (Polytrichum commune) * Kytökarhunsammal (Polytrichastrum longisetum) * Lapinkarhunsammal (Polytrichum hyperboreum) * Lehtokarhunsammal (Polytrichastrum formosum) * Luhtakarhunsammal (Polytrichum swartzii) * Notkokarhunsammal (Polytrichum uliginosum) * Pohjankarhunsammal (Polytrichastrum norwegicum) * Rantakarhunsammal (Polytrichum jensenii) * Rämekarhunsammal (Polytrichum strictum) * Tunturikarhunsammal (Polytrichastrum sexangulare) * Vuorikarhunsammal (Polytrichastrum alpinum) == Lähteet == ==Aiheesta muualla== *ITIS: Polytrichum * Luokka:Seulonnan keskeiset artikkelit
Likiarvo

Numeerisessa matematiikassa luvun x likiarvolla tarkoitetaan mitä tahansa sellaista reaalilukua y, että erotuksen itseisarvo |x−y| on pienempi kuin jokin ennalta määrätty positiivinen arvo. Likiarvoja voidaan käyttää vertailemaan lukujen suuruuksia, jos näitä ei pysty muuten vertailemaan. Toisaalta, vaikka reaaliluvuille x ja y olisi voimassa x < y, voi näiden lukujen likiarvoille olla voimassa y > x. Tällaisten tilanteiden välttämiseksi voidaan monesti arvioida luvun likiarvon tarkkuutta ja tutkia, kuinka suureksi virhe voi korkeintaan kasvaa laskennan aikana. Monissa fysiikan laskelmissa on tärkeää osata arvioida likiarvoilla. Esimerkiksi paloturvallisuuslaskelmissa on pystyttävä laskemaan, minkä verran rakenteet kestävät mitäkin lämpötilaa. Tällöin jos tukipalkin mittoja ei pystytä laskemaan tarkasti, voidaan laskea, kuinka paljon heikompi palkki kestää, ja näin valita rakennukseen tätä vahvempi palkki. Luokka:Numeerinen analyysi
Brasilian Grand Prix 1999

Brasilian Grand Prix 1999 oli Formula 1 -kauden toinen osakilpailu, joka ajettiin 11. huhtikuuta Interlagosin moottoriradalla Brasiliassa. Kilpailun voitti McLarenin Mika Häkkinen, jolle voitto oli kauden ensimmäinen. Häkkinen ajoi myös kisan nopeimman kierroksen ajalla 1,18.448. Stéphane Sarrazin ajoi Luca Badoerin sijasta. == Tulokset == 1999 Brazilian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1\. 1 Mika Häkkinen McLaren-Mercedes 72 1'36:03.785 1 10 2\. 3 Michael Schumacher Ferrari 72 4.925 4 6 3\. 8 Heinz-Harald Frentzen Jordan-Mugen-Honda 72 Polttoaine loppui 8 4 4\. 6 Ralf Schumacher Williams-Supertec 71 +1 krs. 11 3 5\. 4 Eddie Irvine Ferrari 71 +1 krs. 6 2 6\. 18 Olivier Panis Prost-Peugeot 71 +1 krs. 12 1 7\. 10 Alexander Wurz Benetton-Playlife 70 +2 krs. 9 8\. 15 Toranosuke Takagi Arrows 69 +3 krs. 19 9\. 21 Marc Gené Minardi-Ford 69 +3 krs. 20 kesk. 14 Pedro de la Rosa Arrows 52 Hydrauliikka 17 kesk. 22 Jacques Villeneuve BAR-Supertec 49 Hydrauliikka 21 kesk. 5 Alessandro Zanardi Williams-Supertec 43 Vaihdelaatikko 16 kesk. 16 Rubens Barrichello Stewart- Ford 42 Moottori 3 kesk. 12 Pedro Diniz Sauber-Petronas 42 Kolari 15 kesk. 9 Giancarlo Fisichella Benetton-Playlife 38 Kytkin 5 kesk. 20 Stéphane Sarrazin Minardi-Ford 31 Ulosajo 18 kesk. 11 Jean Alesi Sauber-Petronas 27 Vaihdelaatikko 14 kesk. 2 David Coulthard McLaren-Mercedes 22 Vaihdelaatikko 2 kesk. 19 Jarno Trulli Prost-Peugeot 21 Vaihdelaatikko 13 kesk. 17 Johnny Herbert Stewart-Ford 15 Hydrauliikka 10 kesk. 11 Damon Hill Jordan-Mugen- Honda 10 Kolari 7 DNQ 23 Ricardo Zonta BAR-Supertec 0 Loukkaantuminen == Muuta == * Stewartin ensimmäinen johtokierros. * Stéphane Sarrazin ainoa kilpailu. == Lähteet == == Aiheesta muualla == * F1-ruutu Brasilian GP 1999 Luokka:Brasilian Grand Prix Luokka:Formula 1 -kausi 1999
Theopaskhitismi

Theopaskhitismi oli 500-luvulla syntynyt teologinen oppi, joka liitettiin Johannes Maxentinuksen kaltaisiin teologeihin ja jonka mukaan yksi Kolminaisuudesta ristiinnaulittiin. Esimerkiksi Hormisdaan (paavina 514–523) mukaan oppi oli mahdollisesti harhaanjohtava ja voi johtaa esimerkiksi patripassianismin tapaiseen heresiaan. == Katso myös == * Modalismi * Patripassianismi * Sabellianismi * Unitarianismi Luokka:Kristillinen teologia
Ryöskärinkalla

Ryöskärinkalla on saari Iin kunnassa Perämerellä lähellä Simon kunnanrajaa, noin neljän kilometrin päässä Vatungin niemeltä länsiluoteeseen. Saari on matala ja sillä kasvaa pääasiassa lehtipuita ja pensaita. Metsästys on sallittu ilman maanomistajan lupaa.Metsästäjäin Keskusliitto Saaren itärannalla noin 200 metrin päässä saaren eteläkärjestä on autiotupa, pieni kolmen hengen kamiinalämmitteinen kota. Saarella ei ole laituria.Luontoon.fi: Ryöskärinkallan autiotupa ==Lähteet== Luokka:Iin saaret Luokka:Kuivaniemi
Transsubstantiaatio

Transsubstantiaatio on roomalaiskatolisen kirkon oppi, jonka mukaan ehtoollisen leipä ja viini muuttuvat substantiaalisesti (aksidenssien säilyessä) Kristuksen ruumiiksi ja vereksi.Etälukio: Ehtoolliskäsitykset eri kirkoissa Johannes Damaskolaisen mielestä kyseessä oli käsityskyvyn ylittävä tapahtuma, mutta yleensä kirkkoisät ja keskiajan teologit lähestyivät asiaa spekulatiivisemmin. Transsubstantiaatio-oppi oli keskeisellä sijalla muun muassa keskiajan filosofian universaalikiistassa. Corbien luostarin munkki Paschasius Radbertus ehdotti vuonna 844 niin sanottua reaalipreesensiä; saman luostarin Ratramnus esitti leivän ja viinin olevan symboleja. Uuden ajan maltillisemmissa tulkinnoissa (muun muassa Ulrich Zwingli) transsignifikaatio merkitsee leivän ja viinin merkityksen muuttumista, siihen liittyvä transfinalisaatio leivän ja viinin tarkoituksen muuttumista. == Katso myös == * Ego vobiscum sum omnibus diebus usque ad consummationem saeculi * Konsubstantiaatio * Ubikviteetti == Lähteet == Luokka:Katolinen teologia
Zapadnaja Litsa

Zapadnaja Litsa () on Venäjän pohjoisen laivaston tärkein sukellusvenetukikohta. Se sijaitsee Kuolan niemimaan länsiosassa, Muotkavuonosta etelään työntyvässä Litsanvuonossa, Zaozerskin suljetun kaupunkipiirikunnan alueella. Tukikohta on noin 45 km Norjan rajasta itään, lähellä saman vuonon perukassa ennen sijainnutta Läntisen Litsan suomalaiskylää. Vuonna 1958 sataman läheisyyteen muutama kilometri sisämaahan rakennettiin salainen asutuskeskus, nykyinen Zaozerskin suljettu kaupunki. Aiemmin se on tunnettu myös nimillä Severomorsk-7, Murmansk-150 ja Zaozjornyi. Kaupungista on 120 km Murmanskiin. Laivastotukikohta käsittää on neljä erillistä satamaa tai tukikohtaa vuonon rannoilla. Näistä vanhin on Malaja Lopatka, joka oli jo Neuvostoliiton ensimmäisen, vuonna 1957 rakennetun ydinsukellusveneen K-3:n kotisatama. Muut ovat Bolšaja Lopatka, Nerpitšja ja Andrejevanlahti. ==Andrejevanlahden ydinpolttoainevarastointi== Andrejevanlahden () rannalla on laivaston käytetyn ydinpolttoaineen tärkein varastointilaitos. Laitos vaurioitui jo vuonna 1982, mutta väliaikaiseksi tarkoitettu varastointi on venynyt vuosikymmenien mittaiseksi. Laitoksesta on vuotanut radioaktiivista ainetta ympäristöön ja sitä pidetään vakavana ympäristöuhkana.Andreyeva Bay . Ympäristöjärjestö Bellona == Lähteet == * Nerpichya. Murmansk-150. globalsecurity.org === Viitteet === ==Aiheesta muualla== * Aleksandr Nikitin (2007): Andreyeva Bay – Time to avert a catastrophe. Bellona.org * Zapadnaya Litsa Naval Base Satellite-sightseer.com Luokka:Venäjän pohjoinen laivasto Luokka:Venäjän Barentsinmeren satamat Luokka:Murmanskin alue
Kukkaruukku

Kukkaruukku on astia, jossa kasvatetaan erilaisia kasveja. Valmistusmateriaalina on yleisimmin terrakotta, mutta myös muovista, savesta, puusta tai kivestä voidaan valmistaa kukkaruukkuja. Joidenkin kukkaruukkujen pohjassa on reikä, josta ylimääräinen vesi tulee ulos, jos kasville annetaan kerralla paljon vettä. Jos ruukun alla on alusastia, kasvi pystyy imemään myös siitä vettä juurillaan, mikäli sen tarvitsee. Ulos avoimelle paikalle eivät reiättömät ruukut sovellu, koska kaatosateella ruukku voi kastua likomäräksi eikä ylimääräinen vesi pääse helposti pois. Kasveille, jotka eivät kestä märkyyttä, sopii parhaiten saviruukku, koska se hengittää ja sallii kosteuden haihtumisen. Varsinkin savesta ja kivitavarasta tehdyt ruukut voivat rapautua ja jopa haljeta ulkona pakkasessa talvella, joten ne on hyvä tyhjentää talveksi tai säilyttää muuten suojattuna talven yli. Koristellut mosaikki- ja posliiniruukut kannattaa pitää sisäkasveilla, sillä ne eivät pidä päivänvalosta ja saattavat muun muassa haljeta. ==Ruukun tilavuus== Kuvan mukainen ruukku on muodoltaan katkaistu kartio. Sen tilavuus voidaan laskea seuraavalla kaavalla: V = \frac {\pi h}{3} (r^2+r R+R^2) jossa V merkitsee tilavuutta, h korkeutta, r ruukun suuaukon sädettä ja R ruukun pohjan sädettä. ==Lähteet== ==Aiheesta muualla== * Martat: Huonekasvit / Ruukun vaihto Luokka:Puutarhanhoito Luokka:Pihakalusteet Luokka:Katukalusteet
San Marinon Grand Prix 1999

San Marinon Grand Prix 1999 oli Formula 1 -sarjan osakilpailu, joka ajettiin 2. toukokuuta 1999 Imolassa, Italiassa. Kilpailun voitti Michael Schumacher, joka ajoi myös kilpailun nopeimman kierroksen ajalla 1,28.362. == Tulokset == 1999 San Marino Grand Prix Sija Nro Kuljettaja Talli Kierrokset Aika/keskeytys Sija Pisteet 1 3 Michael Schumacher Ferrari 62 1'33:44.792 3 10 2 2 David Coulthard McLaren-Mercedes 62 4.265 2 6 3 16 Rubens Barrichello Stewart-Ford 61 +1 krs. 6 4 4 11 Damon Hill Jordan-Mugen-Honda 61 +1 krs. 8 3 5 9 Giancarlo Fisichella Benetton-Playlife 61 +1 krs. 16 2 6 11 Jean Alesi Sauber-Petronas 61 +1 krs. 13 1 7 23 Mika Salo BAR-Supertec 59 Vaihteet 19 8 20 Luca Badoer Minardi-Ford 59 +3 krs. 22 9 21 Marc Gené Minardi-Ford 59 +3 krs. 21 10 17 Johnny Herbert Stewart-Ford 58 Moottori 12 11 5 Alessandro Zanardi Williams- Supertec 58 Ulosajo 10 Kesk. 12 Pedro Diniz Sauber-Petronas 49 Ulosajo 15 Kesk. 18 Olivier Panis Prost-Peugeot 48 Kaasu 11 Kesk. 4 Eddie Irvine Ferrari 46 Moottori 4 Kesk. 8 Heinz-Harald Frentzen Jordan-Mugen-Honda 46 Ulosajo 7 Kesk. 15 Toranosuke Takagi Arrows 29 Vaihteet 20 Kesk. 6 Ralf Schumacher Williams-Supertec 28 Kaasu 9 Kesk. 1 Mika Häkkinen McLaren- Mercedes 17 Ulosajo 1 Kesk. 14 Pedro de la Rosa Arrows 5 Ulosajo 18 Kesk. 10 Alexander Wurz Benetton-Playlife 5 Ulosajo 17 Kesk. 22 Jacques Villeneuve BAR-Supertec 0 Vaihdelaatikko 14 Kesk. 19 Jarno Trulli Prost-Peugeot 0 Ulosajo 5 ==Lähteet== Luokka:San Marinon Grand Prix Luokka:Formula 1 -kausi 1999
AOL Instant Messenger

AOL Instant Messenger (AIM) oli AOL:n pikaviestintäohjelma. Ohjelma oli mainoksilla rahoitettu ohjelma, joka oli käyttäjille ilmainen. AOL julkaisi ensimmäisen version toukokuussa 1997. Palvelu suljettiin 15. joulukuuta 2017.https://help.aol.com/articles/aim-discontinued https://aimemories.tumblr.com AIM:n uusimmat versiot toimivat Windowsissa, mutta vanhemmat versiot toimivat myös Linux ja OS X -käyttöjärjestelmissä. ==Lähteet== == Aiheesta muualla == * www.aim.com Luokka:Pikaviestintäohjelmat
AIM

AIM tai Aim voi tarkoittaa seuraavia: * AIM, AOL Instant Messenger, pikaviestinohjelma * AIM, Alternative Investment Market, Lontoon pörssin sivulista * AIM, Aeronomy of Ice in the Mesosphere, NASA:n vuonna 2007 laukaistu tiedesatelliitti * AIM, useita ilmataisteluohjustyyppejä: ** AIM-4 Falcon, yhdysvaltalainen ilmataisteluohjus ** AIM-7 Sparrow, yhdysvaltalainen puoliaktiivinen ilmataistelohjus ** AIM-9 Sidewinder, yhdysvaltalainen lämpöhakuinen ilmataisteluohjus ** AIM-54 Phoenix, yhdysvaltalainen tutkahakuinen ilmataisteluohjus ** AIM-120 AMRAAM, yhdysvaltalainen keskimatkojen ilmataisteluohjus * AIM, Aloitteellisia Ideoita ja Mekaniikkaa, rikollisryhmä Marvel-kustantamon sarjakuvissa * AIM, M.I.A:n albumi vuodelta 2016 * lyhenne Apple - IBM - Motorola -yhteistyölle, ks. PowerPC
Eugene Ormandy

Eugene Ormandy (alk. Jenő Ormándy-Blau; 18. marraskuuta 1899 Budapest, Unkari – 12. maaliskuuta 1985 Philadelphia, Yhdysvallat) oli unkarilaissyntyinen yhdysvaltalainen kapellimestari ja viulisti. Ormandy opiskeli Unkarin musiikkiakatemiassa viulunsoittoa Jenő Hubayn johdolla. Hän opiskeli myös filosofiaa yliopistossa. Ormandy muutti Yhdysvaltoihin vuonna 1921 ja otti nimen Ormandy. Hän toimi ensin viulistina ja myöhemmin kapellimestarina Capitol Theater Orchestrassa, joka säesti mykkäelokuvia. Ormandy nimitettiin Minneapolisin sinfoniaorkesterin kapellimestariksi vuonna 1931, ja hän toimi tehtävässä vuoteen 1936 asti. Tänä aikana hän teki ensimmäiset levytyksensä RCA Victor -yhtiölle. Näihin sisältyivät Anton Brucknerin 7. sinfonia ja Gustav Mahlerin 2. sinfonia. Esitysten korkea laatu toi hänelle mainetta poikkeuksellisena lahjakkuutena. Parhaiten Ormandy kuitenkin muistetaan peräti 44 vuotta kestäneestä suhteestaan Philadelphian orkesteriin, jonka varakapellimestariksi hän tuli Leopold Stokowskin alaisuuteen vuonna 1936. Jo pari vuotta myöhemmin hänet nimitettiin orkesterin musiikilliseksi johtajaksi, tehtävään jota hän hoiti eläkkeelle siirtymiseensä asti vuoteen 1980. Ormandyn kapellimestaritaidetta luonnehtii upea orkesterisointi. Hän kiinnitti huomiota varsinkin jousisektioiden legato-sointiin kontrolloimalla jousen käyttöä ja äänenmuodostusta. Ormandy saavutti suurimmat menestyksensä myöhäisromantiikan ja 1900-luvun alkuvuosien musiikin tulkkina. Hän edisti erityisesti Sergei Rahmaninovin musiikin tunnetuksi tulemista ja johti hänen Sinfonisten tanssiensa kantaesityksen. Ormandy myös levytti Rahmaninovin kanssa tämän Paganini-muunnelmat. Ormandy vastasi myös useiden Dmitri Šostakovitšin sinfonioiden kantaesityksistä Yhdysvalloissa. Ormandy vieraili orkestereineen lähes kaikkialla maailmassa. Suomessa hän vieraili Sibelius-viikolla muun muassa vuonna 1951, 1952 ja 1965 ja orkesterinsa kanssa 1955 ja tapasi Jean Sibeliuksen. == Lähteet == ==Kirjallisuutta== * ==Aiheesta muualla== * The University of Pennsylvania Glee Club Award of Merit Luokka:Yhdysvaltalaiset kapellimestarit Luokka:Unkarilaiset kapellimestarit Luokka:Hollywood Walk of Fame Luokka:Grammy-palkinnon saajat Luokka:Vuonna 1899 syntyneet Luokka:Vuonna 1985 kuolleet
The Final Experiment

The Final Experiment on vuonna 1995 julkaistu ensimmäinen Ayreonin albumi. Albumi kertoo 500-luvulla Britanniassa eläneestä miehestä, joka alkaa saada viestejä tiedemiehiltä. Viestit tulevat vuodesta 2084, kun ihmiskunta on melkein tuhonnut itsensä suuressa sodassa. ==Kappalelista== Prologue 1. "Prologue" (3:16) 1. The Time Telepathy Experiment 2. Overture 3. Ayreon's Quest Act I: The Dawning 2. "The Awareness" (6:36) 1. The Premonition 2. Dreamtime (Words Become a Song) 3. The Awakening 3. "Eyes of Time" (5:05) 1. Eyes of Time 2. Brainwaves 4. "The Banishment" (11:08) 1. A New Dawn 2. The Gathering 3. The Accusation 4. The Banishment 5. Oblivion Act II: King Arthur's Court 5. "Ye Courtyard Minstrel Boy" (2:45) 6. "Sail Away to Avalon" (4:02) 7. "Nature's Dance" (2:27) Act III: Visual Echoes 8. "Computer-Reign (Game Over)" (3:24) 9. "Waracle" (6:44) 10. "Listen to the Waves" (4:58) 11. "Magic Ride" (3:35) Act IV: Merlin's Will and Ayreon's Fate 12. "Merlin's Will" (3:20) 13. "The Charm of the Seer" (4:11) 14. "Swan Song" (2:44) 15. "Ayreon's Fate" (6:55) 1. Ayreon's Fate 2. Merlin's Prophecy 3. Epilogue ==Kokoonpano== * Arjen Anthony Lucassen – Kitara, basso, kosketinsoittimet, laulu * Barry Hay – Alttohuilu, laulu * Cleem Determeijer – Piano, Hammond- urut, Mellotron, Juno, Mini Moog, Oberheim, Vokooderi, Cembalo * Debby Schreuder – Laulu * Edward Reekers – Laulu * Ernst van Ee – Rummut * Ian Parry – Laulu * Jan Bijlsma – Basso * Jan-Chris de Koeijer – Laulu * Jay van Feggelen – Laulu * Jolanda Verduijn – Basso * Lenny Wolf – Laulu * Leon Goewie – Laulu * Lucie Hillen – Laulu * Mirjam van Doorn – Laulu * Peter Vink – Basso * René Merkelbach – Laulu * Robert Soeterboek – Laulu * Ruud Houweling – Laulu == Aiheesta muualla == * * Luokka:Vuoden 1995 esikoisalbumit Luokka:Ayreonin albumit
Triteismi

Triteismi on yleisnimitys heresioille eli harhaopeille, joiden mukaan Kolminaisuus koostuu kolmesta samanarvoisesta autonomisesta jumalallisesta olennosta. Triteismin vastakohta on modalismi. Kappadokialaiset isät esittivät 300-luvun loppupuolella triteismin platonistisen tulkinnan: kolmella erillisellä persoonalla on sama universaali (eli yläkäsite tai ylempi luokka): jumalallisuus. (Isä kuitenkin on jollakin lailla Pojan ja Hengen yläpuolella, vrt. subordinationismi.) Mm. Roscellinus kannatti triteismiä. Luokka:Kristillinen teologia
Universalismi (kristinusko)

Universalismi on kristinuskon käsitys, jonka mukaan kaikki ihmiset pelastuvat. Esimerkiksi Origeneen mukaan dualismin hylkääminen oppina merkitsee, ettei maailman loppuessa Saatanalle voi kuulua kukaan (ei edes Saatana itse): Jumala pelastaa jokaisen, ja maailma palautuu alun täydellisyyteen (apokatastasis). Myös Gregorios Nyssalainen kannatti universalismia. Karl Barthin mukaan kaikki paitsi Kristus pelastuvat: Jumala nimenomaan hylkäsi Kristuksen, joka kärsii ihmiskunnan rangaistuksen. Toisen näkemyksen mukaan kaikki pelastuvat vapaaehtoisesti, koska Jumalan rakkaus on niin suuri, ettei kukaan voi olla antautumatta sille. (Vrt. arminiolaisuus, partikularismi.) == Nykyaika == Nykyajan universalistit saattavat perustella kantaansa silläkin, että monet varhaiset kirkolliset johtohahmot ilmeisesti tukivat oppia.http://www.savior- of-all.com/chap15.html Muun muassa The Christian Universalist Association on sanonut universalismin olleen varhaisimpien kristittyjen keskeinen viesti.http://www.christianuniversalist.org/ Myöhemmin universalismin kannatusta on esiintynyt vaihtelevasti eri aikoina.http://www.christianuniversalist.org/articles/history.html Unitaariuniversalismi on eri asia, eivätkä sen kannattajat välttämättä ole edes kristittyjä.http://www.christianuniversalist.org/articles/unitarian.html Alun perin unitaariuniversalismi kyllä syntyi universalistien ja unitaarien kattojärjestöjen – Universalist Church of American ja American Unitarian Associationin – yhdistyttyä vuonna 1961. Suomessa tunnettu universalisti on kirjailija ja pappi Antti Kylliäinen. ==Katso myös== * Inklusivismi * Pluralismi (soteriologia) * Soteriologia ==Lähteet== ==Aiheesta muualla== * The Christian Universalist Association * Christian-universalism.com * Artikkeleita kristillisestä universalismista * Kriittinen tutkimus universalismista Luokka:Kristillinen teologia Luokka:Kristilliset käsitteet
Lehmäjengi

Lehmäjengi () on vuonna 2004 valmistunut Disneyn piirroselokuva. Se parodioi muun muassa lännenelokuvia ja uusia Charlien enkeleitä. Elokuvan ohjasivat Will Finn ja John Sanford. Lehmäjengi on Disneyn 45. kokoillan piirroselokuva, ja myös viimeinen perinteinen käsin piirretty elokuva Prinsessa ja sammakko -elokuvan ilmestymiseen asti. Ennen Lehmäjengiä Disneyn studiot olivat jo pitkään suunnitelleet tekevänsä täyspitkän piirretyn westernin.Markku Kivekäs: Lehmäjengi iskee. Aku Ankka 40/2000. Musiikin sävelsi Alan Menken. Menken ei ollut aiemmin tehnyt musiikkia lännenelokuviin ja katsoi kymmeniä aiheen elokuvia, joista sai poimittua elementtejä elokuvan kappaleisiin. == Tarina == Tarina kertoo kolmesta lehmästä, rouva Calowaysta, Maggiesta ja Gracesta, jotka aikovat ottaa kiinni kuuluisan karjavarkaan Alameda Slimin. Mukana seikkailevat mm. šeriffin ratsu Buck ja jalkapuoli jänis Jack. == Äänirooleissa == Alkuperäinen näyttelijä Suomenkielinen näyttelijä Rooli Roseanne Barr Eija Vilpas Maggie Jennifer Tilly Hanna Kaila Grace Judi Dench Carla Rindell rouva Caloway Cuba Gooding Jr. Jarkko Tamminen Buck Charles Haid Aarre Karén Lucky Jack Randy Quaid Markus Bäckman Alameda Slim Sam J. Levine Petri Hanttu Vilit Steve Buscemi Taisto Oksanen Wesley Joe Flaherty Tom Pöysti Jeb-vuohi Carole Cook Tiia Louste Pearl Gesner Richard Riehle Esa Saario sheriffi Sam Brown Charles Dennis Sasu Moilanen Rico Dennis Weaver Ossi Ahlapuro Abner Dixon Mark Walton Heikki Sankari Bob Pasi Ruohonen Barry G. W. Bailey Eero Saarinen Rusty Marshall Efron Juha Paananen Larry-ankka Lance LeGault Pertti Koivula Junior Estelle Harris Maija-Liisa Peuhu Audrey-kana Keaton Savage Henri Piispanen Pikkupossu Ross Simanteris Jali Menna Pikkupossu Ann Richards Ulla Renko Annie Debi Derryberry Maija-Liisa Peuhu Äitipossu Randy Erwin Antti Pääkkönen Isäpossu, korppikotka Troy Evans Eero Saarinen sivuäänet Bill Farmer Matti Holi sivuäänet Linda Griffin Nina Tamminen sivuäänet Linda Kerns Minna Tasanto sivuäänet Elokuvan lopputekstit == Lähteet == Luokka:Disneyn animaatioelokuvat Luokka:Vuoden 2004 yhdysvaltalaiset elokuvat Luokka:Elokuvat eläimistä